**Ա Մ Փ Ո Փ Ա Թ Ե Ր Թ**

**«ՀԱԿԱԿՈՌՈՒՊՑԻՈՆ ԿՈՄԻՏԵԻ ՕՊԵՐԱՏԻՎ-ՀԵՏԱԽՈՒԶԱԿԱՆ ԳՈՐԾՈՒՆԵՈՒԹՅՈՒՆ ԻՐԱԿԱՆԱՑՆՈՂ ՊԱՇՏՈՆՆԵՐ ԶԲԱՂԵՑՆՈՂ ԱՆՁԱՆՑ ՖԻԶԻԿԱԿԱՆ ՊԱՏՐԱՍՏԱԿԱՆՈՒԹՅԱՆ, ԱՌՈՂՋԱԿԱՆ ՎԻՃԱԿԻ ՀԵՏ ԿԱՊՎԱԾ ՊԱՀԱՆՋՆԵՐԸ ՍԱՀՄԱՆԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| **1. Հայաստանի Հանրապետության հատուկ քննչական ծառայություն** | **12.08.2021թ.** |
| **N 18-6985գ-21** |
|  Նախագծի վերաբերյալ առաջարկություններ չկան: |  |
| **2. Հայաստանի Հանրապետության պետական եկամուտների կոմիտե** | **18.08.2021թ.** |
| **N 01/11-1/51161-2021** |
| Նախագծի վերաբերյալ առաջարկություններ չկան: |  |
| **3. Հայաստանի Հանրապետության քննչական կոմիտե** | **19.08.2021թ.** |
| **N 01/22/52491-2021** |
| Նախագծի վերաբերյալ առաջարկություններ չկան: |  |
| **4. Հայաստանի Հանրապետության առողջապահության նախարարություն** | **19.08.2021թ.** |
| **N ԱԱ/02.2/17444-2021** |
|  1. Նախագծի և հավելվածների վերնագրերն անհրաժեշտ է համապատասխանեցնել լիազորող նորմի` «Հակակոռուպցիոն կոմիտեի մասին» օրենքով սահմանված ձևակերպումներին/ պահանջներին. | **Ընդունվել է**Նախագծի և հավելվածների վերնագրերում կատարվել են համապատասխան փոփոխություններ: |
|  2. Նախագծի 2-րդ հավելվածով նախատեսվում է սահմանել «Հակակոռուպցիոն կոմիտեի օպերատիվ-հետախուզական գործունեություն իրականացնող պաշտոններ զբաղեցնող անձանց ներկայացվող առողջական վիճակի հետ կապված պահանջները», սակայն ներկայացված է համապատասխան պաշտոնեական լիազորությունների իրականացմանը խոչընդոտող հիվանդությունների ցանկը: Միաժամանակ, հիվանդությունների անվանումներն անհրաժեշտ է համապատասխանեցնել Էկոնոմիկայի նախարարի 19.09.2013թ. թիվ 871-Ն հրամանի հավելվածով սահմանված հիվանդությունների և առողջության հետ կապված խնդիրների վիճակագրական դասակարգչին: | **Ընդունվել է**Նախագծում կատարվել են համապատասխան փոփոխություններ: |
|  3. Նախագծի 2-րդ հավելվածի բովանդակության մեջ ներառված է բացատրությունների բաժին, որը, որպես իրավական ակտի կառուցվածքային մաս, անհասկանալի է` հաշվի առնելով, որ 2-րդ հավելվածով պետք է հաստատվեն առողջական վիճակին ներկայացվող պահանջները: | **Չի ընդունվել**Բացատրությունները, որպես նորմատիվ իրավական ակտի բաղադրիչ տարր, նախատեսված են Նորմատիվ իրավական ակտերի մասին օրենքի 21-րդ հոդվածի 1-ին մասով, որի համաձայն՝ նորմատիվ իրավական ակտում բացատրությունների կամ ծանոթագրությունների տեքստը տրվում է առանձին հոդվածների, մասերի, կետերի, ենթակետերի կամ պարբերությունների տեսքով:Անհրաժեշտ է հաշվի առնել նաև, որ նույնաբնույթ իրավահարաբերություններ կարգավորող իրավական ակտերի միատեսակությունը ապահովելու համար Նախագիծը իր ձևով և բովանդակությամբ համապատասխանեցվել է հիշյալ իրավակարգավորումներին: Մասնավորապես, 2021 թվականի հուլիսի 15-ի N 1158-Ն որոշման իրավակարգավորումները, որը նույնպես պարունակում է համապատասխան բաժին և ուղղված է հիվանդությունների ցանկի մեկնաբանման և իրավական ակտի կիրառման դյուրինությունը ապահովելուն: |
|  4. Նախագծի հիմնավորման մեջ անհրաժեշտ է փոխել Նախագծի վերնագիրն և «2020» թիվը փոխարինել «2021» թվով: | **Ընդունվել է**Նախագծում կատարվել են համապատասխան փոփոխություններ: |
| **5. Հայաստանի Հանրապետության ազգային անվտանգության ծառայություն** | **20.08.2021թ.** |
| **N 11/634** |
| 1. 1-ին կետի 1-ին և 2-րդ ենթակետերից ներկայացվող բառը հանել՝ համապատասխան փոփոխություններ կատարելով նաև նախագծի ամբողջ տեքստում:  | **Ընդունվել է**Նախագծում կատարվել են համապատասխան փոփոխություններ: |
| 2. 2-րդ կետում նախատեսված բառը փոխարինել սահմանված բառով: | **Ընդունվել է**Նախագծում կատարվել են համապատասխան փոփոխություններ: |
| 3. 1-ին հավելվածի վերնագրից ԵՎ ԱՌՈՂՋԱԿԱՆ ՎԻՃԱԿԻ ՀԵՏ ԿԱՊՎԱԾ բառերը հանել:  |  **Ընդունվել է**Նախագծում կատարվել են համապատասխան փոփոխություններ: |
| 4. 2-րդ աղյուսակի 2-րդ սյունակից կրկնվող Վազք 60 մետր վայրկյան բառերը հանել: | **Ընդունվել է**Նախագծում կատարվել են համապատասխան փոփոխություններ: |
| 5. 2-րդ հավելվածի Հակակաոռուպցիոն կոմիտեի օպերատիվ-հետախուզական գործունեություն իրականացնող պաշտոններ զբաղեցնող անձանց ներկայացվող առողջական վիճակի հետ կապված պահանջներով նախատեսված հիվանդությունների և վիզիկական թերությունների վերաբերյալ բացատրությունների 11-րդ կետի 5-րդ, 15-րդ կետի 3-րդ ենթակետերում և 24-րդ կետի 2-րդ ենթակետի գ պարբերությունում Անձինքի բառը փոխարինել Անձանց բառով: | **Ընդունվել է**Նախագծում կատարվել են համապատասխան փոփոխություններ: |
| **6. Հայաստանի Հանրապետության մարդու իրավունքների պաշտպան** | **25.08.21 թ.** |
| **N 01/13.5/4017-21** |
| 1. Նախագծով սահմանված պահանջների առումով հարկ է նշել, որ Նախագծի հիմնավորումներում ներկայացված չեն այն չափանիշներն ու փորձը, որ դրվել են Նախագծով նախատեսված կարգավորումների հիմքում: Ավելին, Նախագծի հիմնավորումներում բացակայում են տեղեկություններ առ այն, թե արդյոք Նախագիծը քննարկվել է համապատասխան գերատեսչությունների հետ կամ իրականացվել են մասնագիտական քննարկումներ, թե՝ ոչ։ | **Ընդունվել է**Անդրադառնալով Նախագծով սահմանված կարգավորումների հիմքում դրված չափանիշներին ու փորձին նշենք, որ դրանց մասով Նախագծի հիմնավորումներում կատարվել են համապատասխան փոփոխություններ: Ինչ վերաբերում է համապատասխան գերատեսչությունների հետ քննարկումներ իրականացնելու մտահոգությանը, այս մասով տեղեկացնում ենք, որ Նախագիծը ներկայացվել է կարծիքի ՀՀ ոստիկանությանը, ՀՀ ազգային անվտանգության ծառայությանը, ՀՀ գլխավոր դատախազությանը, ՀՀ պետական եկամուտների կոմիտեին, ՀՀ քննչական կոմիտեին և ՀՀ հատուկ քննչական ծառայությանը: Ներկայացված առաջարկությունների, կարծիքների հիման վրա Նախագծում կատարվել են համապատասխան փոփոխություններ:  |
| **7. Հայաստանի Հանրապետության ոստիկանություն** | **25.08.2021 թ.**  |
| **N 1/21/56622-21** |
| 1. Նախագծի 1-ին հավելվածի վերնագրից առաջարկվում է հանել և առողջական վիճակի հետ կապված բառերը՝ այն համապատասխանեցնելով նախագծի 1-ին կետի 1-ին ենթակետին: Նույն հավելվածի 1-ին աղյուսակում առաջարկվում է լրացնել վերնագիր, քանի որ նախագծի մյուս բոլոր աղյուսակներն ունեն վերնագրեր: | **Ընդունվել է**Նախագծում կատարվել են համապատասխան փոփոխություններ: |
| 2. Միաժամանակ, առաջարկվում է քննարկել Հակակոռուպցիոն կոմիտեի օպերատիվ-հետախուզական գործունեություն իրականացնող պաշտոններ զբաղեցնող անձանց առողջական վիճակի հետ կապված պահանջների համապատասխանությունը որոշելու լիազորություն ՀՀ ոստիկանության բժշկական հանձնաժողովին վերապահելու հարցը: | **Չի ընդունվել**Կառավարության 2003 թվականի հունվարի 23-ի «Ոստիկանության բժշկական հանձնաժողովի ձևավորման ու գործունեության կարգը և պայմանները, ինչպես նաև նրա լիազորությունները սահմանելու մասին» թիվ 176-Ն որոշմամբ ոստիկանության բժշկական հանձնաժողովը չունի նման լիազորություններ, իսկ որոշման մեջ փոփոխությունն իրականացնելը նպատակահարմար չէ, քանի որ վերոնշյալ որոշման լիազորող նորմը սահմանված է «Ոստիկանությունում ծառայության մասին» օրենքով։ |
| **8. Հայաստանի Հանրապետության գլխավոր դատախազություն** | **26.08.2021թ.** |
| **N/20.5/12256-2021** |
| Նախագծի վերաբերյալ առաջարկություններ չկան: |  |  |
| **9. Հայաստանի Հանրապետության ֆինանսների նախարարություն** | **26.08.2021թ.** |
| **N01/11-1/13153-2021** |
| Նախագծի վերաբերյալ առաջարկություններ չկան: |  |  |
| **10. Հայաստանի Հանրապետության վարչապետի աշխատակազմի****Պետաիրավական վարչության** | **02.09.2021թ.** |
| **N02/11.9/31886-2021** |
| 1. Ներկայացված նախագծի 3-րդ կետի համաձայն՝ հակակոռուպցիոն կոմիտեի օպերատիվ-հետախուզական գործունեություն իրականացնող պաշտոններ զբաղեցնող անձանց **առողջական վիճակի հետ կապված պահանջների համապատասխանությունը որոշում է ՀՀ ոստիկանության բժշկական հանձնաժողովը**:Նախևառաջ պետք է նշենք, որ ի տարբերություն «Ոստիկանությունում ծառայության մասին» ՀՀ օրենքի՝ «Հակակոռուպցիոն կոմիտեի մասին» ՀՀ օրենքը չի **կանխորոշել բժշկական հանձնաժողովի ձևավորում** և օրենքով հակակոռուպցիոն կոմիտեի օպերատիվ-հետախուզական գործունեություն իրականացնող պաշտոններ զբաղեցնող անձանց **առողջական վիճակի հետ կապված պահանջների համապատասխանության որոշումը** նրան չի վերապահվել: Միևնույն ժամանակ, «Փրկարար ծառայության մասին» ՀՀ օրենքովնույնպես **նախատեսված է բժշկական հանձնաժողովի ձևավորում,** սակայնբոլորովին վերջերս Կառավարության համապատասխան որոշմամբ (Կառավարության 2020 թվականի հուլիսի 23-ի N 1244-Ն որոշման մեջ փոփոխություններ և լրացումներ կատարելու մասին 2021 թվականի հունիսի 17-ի N 1000-Ն որոշում)սահմանվել է, որ փրկարարական ծառայության ծառայողների լիազորությունների իրականացմանը խոչընդոտող հիվանդությունների առկայության կամ բացակայության մասին բժշկական տեղեկանքը տրվում է **արտահիվանդանոցային բժշկական օգնություն և սպասարկում իրականացնող բժշկական հաստատությունների կողմից,** ուստի միասնական քաղաքականություն ձևավորելու նպատակով առավել նպատակահարմար է դիտարկել հակակոռուպցիոն կոմիտեի օպերատիվ-հետախուզական գործունեություն իրականացնող պաշտոններ զբաղեցնող անձանց **առողջական վիճակի հետ կապված պահանջների համապատասխանության որոշումը՝ արտահիվանդանոցային բժշկական օգնություն և սպասարկում իրականացնող բժշկական հաստատությունների կողմից:** | **Ընդունվել է**Նախագծում կատարվել են համապատասխան փոփոխություններ: |
| 2. Ներկայացված նախագծի 1-ին հավելվածի 4-րդ կետի համաձայն՝ անձանց **ֆիզիկական պատրաստականության պարապմունքների անցկացման կարգն ու պայմանները սահմանվում են հակակոռուպցիոն կոմիտեի նախագահի հրամանով**: Հարկ ենք համարում նշել, որ Կառավարությանը վերապահված է սահմանել միայն **անձանց ֆիզիկական պատրաստականության, առողջական վիճակի հետ կապված պահանջները,** հետևաբար **Կառավարության որոշմամբ** հակակոռուպցիոն կոմիտեի նախագահին **լրացուցիչ լիազորություն վերապահելը դուրս է Կառավարության իրավասության շրջանակից**, **ավելին՝ ենթաօրենսդրական ակտով այլ մարմնի իրավական ակտ ընդունելու լիազորություն վերապահելը անհամատեղելի է Սահմանադրությամբ ամրագրված օրինականության սկզբունքի հետ:** Միևնույն ժամանակ,«Հակակոռուպցիոն կոմիտեի մասին» ՀՀ օրենքով սահմանվում է **հակակոռուպցիոն կոմիտեի անկախության սկզբունքը**,որի համաձայն՝**հակակոռուպցիոն կոմիտեն** իր լիազորություններն իրականացնելիս, ինչպես նաև իր կառուցվածքին, աշխատանքների կազմակերպման կարգին վերաբերող որոշումներն ընդունելիս **անկախ է և ենթարկվում է միայն Սահմանադրությանը և օրենքներին:** | **Ընդունվել է**Նախագծում կատարվել են համապատասխան փոփոխություններ:  |
| 3. Ներկայացված նախագծում տրված հակակոռուպցիոն կոմիտեի օպերատիվ-հետախուզական գործունեություն իրականացնող պաշտոններ զբաղեցնող անձանց առողջական վիճակի հետ կապված պահանջներով նախատեսված հիվանդությունների և ֆիզիկական թերությունների վերաբերյալ բացատրություններում (այսուհետ՝ բացատրություններ) առկա են այնպիսի ձևակերպումներ, որոնք **գրեթե ամբողջությամբ կրկնում են կարգացուցակը** և բացատրական իմաստ չեն բովանդակում (օրինակ՝ բաժին 1-ին, 5-րդ կետ, բաժին 5-րդ, 66-րդ կետ), ինչպես նաև այնպիսիք, որոնք, ըստ էության, **սահմանում են համապատասխան հիվանդությունների և ֆիզիկական թերությունների ախտորոշման և համապատասխան փորձաքննությունների իրականացման կարգը** (օրինակ՝ բաժին 3-րդ, 30-րդ կետ), որը մեր գնահատմամբ տվյալ պարագայում դուրս է Կառավարությանը վերապահված իրավասությունների շրջանակից: | **Չի ընդունվել**Նախագիծը կարծիքի է ներկայացված եղել նաև ՀՀ առողջապահության նախարարությանը, որի կոմից ներկայացված առաջարկություններում բացակայում է որևէ նկատառում քննարկվող հարցի շուրջ: Դեռ ավելին, անհրաժեշտ է հաշվի առնել նաև, որ նույնաբնույթ իրավահարաբերություններ կարգավորող իրավական ակտերի միատեսակությունը ապահովելու համար Նախագիծը իր ձևով և բովանդակությամբ համապատասխանեցվել է վերջիններիս, մասնավորապես, բոլորովին վերջերս ընդունված՝ 2021 թվականի հուլիսի 15-ի N 1158-Ն որոշման իրավակարգավորումներին: Սա պայմանավորված է նաև այն հանագամանքով, որ ըստ էության քննարկվող օպերատիվ հետախուզական գործունեություն իրականացնող մարմինների գործառույթները նույնական են, ուստի աշխատակիցներին ներկայացվող պահանջները ևս նպատակահարմար չէ, որ էականորեն տարբերվեն միմյանցից: |
| **11. Հայաստանի Հանրապետության վարչապետի աշխատակազմի****Իրավաբանական վարչության** | **02.09.2021թ.** |
| **N02/11.9/31886-2021** |
| 1. Նախագծով Հակակոռուպցիոն կոմիտեի օպերատիվ-հետախուզական գործունեություն իրականացնող պաշտոններ զբաղեցնող անձանց ներկայացվող ֆիզիկական պատրաստականության և առողջական վիճակի հետ կապված պահանջներն ամբողջությամբ համընկնում են Ոստիկանության ծառայողին ներկայացվող ֆիզիկական պատրաստականության և առողջական վիճակի հետ կապված պահանջների հետ, որոնք սահմանված են ՀՀ կառավարության 2003թ․-ի հունվարի 25-ի թիվ 175-ն որոշմամբ։ Հետևաբար, նույնաբովանդակ մեկ այլ որոշման ընդունման անհրաժեշտությունն ունի ծանրակշիռ հիմնավորման անհրաժեշտություն։ | **Ընդունվել է**Նախագծի հիմնավորումը վերանայվել է: |
| 2. Նախագծով հաստատվող որոշման 4-րդ մասի համաձայն՝ Հակակոռուպցիոն կոմիտեի օպերատիվ-հետախուզական գործունեություն իրականացնող պաշտոններ զբաղեցնող անձանց առողջական վիճակի հետ կապված պահանջների համապատասխանությունը որոշում է *ՀՀ ոստիկանության բժշկական հանձնաժողովը*: Մինչդեռ, բժշկական հանձնաժողովի լիազորությունները սահմանող ՀՀ կառավարության 2003թ․-ի հունվարի 23-ի թիվ 176-ն որոշմամբ հանձնաժողովին Հակակոռուպցիոն կոմիտեի օպերատիվ-հետախուզական գործունեություն իրականացնող պաշտոններ զբաղեցնող անձանց առողջական վիճակի հետ կապված պահանջների համապատասխանությունը որոշելու լիազորություն վերապահված չէ: | **Ընդունվել է**Նախագծում կատարվել են փոփոխություններ և քննարկվող գործառույթները վերապահվել են արտահիվանդանոցային բժշկական օգնություն և սպասարկում իրականացնող բժշկական հաստատություններին: |
| 3. Նախագծով առողջական վիճակի հետ կապված պահանջների համապատասխանության որոշումը բժշկական հանձնաժողովին վերապահելն ունի ծանրակշիռ հիմնավորման անհրաժեշտություն՝ հաշվի առնելով այն հանգամանքը, որ համապատասխանությունը կարող է որոշվել նաև մասնագիտացած առողջապահական հաստատությունների կողմից տրված տեղեկանքի հիման վրա՝ առանց լրացուցիչ փորձաքննության: | **Չի ընդունվել**Հակակոռուպցիոն կոմիտեի օպերատիվ-հետախուզական գործունեություն իրականացնող պաշտոններ զբաղեցնող անձանց մոտ Նախագծի N 2 հավելվածով նախատեսված հիվանդությունների առկայությունը կամ բացակայությունը հաստատելու գործառույթները վերապահվել են արտահիվանդանոցային բժշկական օգնություն և սպասարկում իրականացնող բժշկական հաստատություններին, ուստիև համապատասխան մասով հիմնավորումները ևս փոփոխության են ենթարկվել: |